cyanic-selkie/wikianc huggingface dataset:
நேச நாடுகளின் சிசிலியப் படையெடுப்பு
கடற்கரை முகப்புகளிலிருந்து முன்னேற்றம்
right|thumb|250px|சிசிலியப் படையெடுப்பு வரைபடம் நேசநாட்டுத் தரைப்படை களத் தளபதி ஹரால்ட் அலெக்சாந்தர் தரையிறக்கத்துக்கு அடுத்த கட்டமாக மேற்கில் லிக்காட்டா துறைமுகம் முதல் மேற்கே கட்டானியா துறைமுகம் வரையுள்ள பகுதிகளைக் கைப்பற்ற திட்டமிட்டிருந்தார். கிழக்கு குறிக்கோள் படைப்பிரிவின் பிரித்தானிய 8வது ஆர்மிக்கு பச்சீனோ வான்படைத் தளம், சிரக்கியூசு துறைமுகம், ஆகியவற்றைக் கைப்பற்றிய பின் அகசுட்டா மற்றும் கட்டானிய துறைமுகங்களைக் கைப்பற்றும் இலக்கு தரப்பட்டது. மேற்கில் அமெரிக்க 7வது ஆர்மிக்கு போண்ட்டே ஓலிவியோ, பிசுக்காரி, கோமிசுக்கோ ஆகிய வான்படைத் தளங்களையும், லிக்காட்டா துறைமுகத்தையும் கைப்பற்றும் பொறுப்பு தரப்பட்டது. மேலும் பிரித்தானிய 8வது ஆர்மியின் கிழக்குதிசைப் பக்கவாட்டில் அச்சுப் படைகள் தாக்காவண்ணம் பாதுகாப்பும் பொறுப்பும் அதற்கு இருந்தது. right|thumb|250px|சரணடையும் இத்தாலியப் படைவீரர்கள் ஜூலை 11ம் தேதி கடற்கரை முகப்புகளிலிருந்து இரு ஆர்மிகளும் அச்சுப் பாதுகாவல் படைகளை முறியடித்து முன்னேறத் தொடங்கின. மேற்கில் ஜூலை 12 அன்று போண்டே போலிவியோ கைப்பற்றப்பட்டது. கிழக்கில் ஜூலை 14 அன்று அகசுட்டா துறைமுகம் பிரித்தானிய 8வது ஆர்மியால் கைப்பற்றப்பட்டது. இரு குறிக்கோள் படைகளின் படைப்பிரிவுகளும் கைகோர்த்து சிசிலியில் தென்கிழக்கு பகுதி முழுவதையும் தங்கள் கட்டுப்பாட்டில் கொண்டுவந்தன. இரு படைப்பிரிவுகளும் கைகோர்த்த பின்னர், சிசிலியின் நடுப்பகுதியில் முன்னேறி வடக்கிலிருந்த சான் ஸ்டீபானோ துறைமுகத்தைக் கைப்பற்ற அலெக்சாந்தர் திட்டமிட்டிருந்தார். இதன்மூலம் சிசிலியை கிழக்கு-மேற்காக இரண்டாகப் பிளப்பது அவர் எண்ணியிருந்தார். ஆனால் கட்டானியாவை உடனடியாக பிரித்தானிய 8வது ஆர்மியால் கைப்பற்ற இயலவில்லையென்பதால், மேற்கு கரையோரமாக முன்னேறி சிசிலியின் வடமேற்கிலிருந்த பாலெர்மோ துறைமுகத்தைக் கைப்பற்ற அமெரிக்க 7வது ஆர்மிக்கு உத்தரவிட்டார். ஜெர்மானியத் தரப்பில் சிசிலியின் மேற்கு பகுதியிலிருந்து பின்வாங்கி வடகிழக்கை மட்டும் பாதுகாக்க முடிவு செய்யபப்ட்டது. இத்தாலியப் படைப்பிரிவுகள் போர்த் திறனின்றி இருந்ததால், ஜெர்மானியத் தளபதி கெஸ்சல்ரிங் இந்த முடிவினை எடுத்தார். இதனால் சிசிலின் மேற்கு பகுதியிலிருந்த ஜெர்மானியப் படைப்பிரிவுகள் அமெரிக்க 7வது ஆர்மியின் முன்னேற்றத்தை எதிர்க்கவில்லை. வேகமாகப் பின்வாங்கி வடகிழக்குப் பகுதிகளுக்குச் சென்று விட்டன. எதிர்ப்பின்றி வேகமாக முன்னேறிய அமெரிக்கபப்டைகள் ஜூலை 22ம் தேதி பாலெர்மோ துறைமுகத்தைக் கைப்பற்றின. மேற்கு சிசிலியின் பெரும்பகுதி அமெரிக்கர் வசமானது.
எட்னா மோதல்கள்
left|thumb|250px|ஃபிராங்கோஃபோண்டே நகரத் தெருக்களில் பிரித்தானிய டாங்கு மேற்கு சிசிலி எளிதில் வீழ்ந்துவிட்டாலும், கிழக்கு சிசிலியில் அச்சுப் படைகள் நேச நாட்டு முன்னேற்றத்தைக் கடுமையாக எதிர்த்தன. பெர்னார்ட் மோண்ட்கோமரி தலைமையிலான 8வது ஆர்மி அச்சுப்படைகளின் எட்னா அரண்கோட்டை ஊடுருவ முடியாமல் திணறியது. எட்னா சிகரத்தை ஒட்டி அமைந்திருந்த இந்த அரண்கோட்டை பலமான ஜெர்மானிய மற்றும் இத்தாலியப் படைப்பிரிவுகள் பாதுகாத்து வந்தன. ஜுலை மாதம் இறுதிவரை எட்னா அரண்கோடு மீதான பிரித்தானியத் தாக்குதல்கள் முறியடிக்கப்பட்டன. மேற்கு சிசிலி முழுவதையும் கைப்பற்றிய அமெரிக்கப் படைகள் பின் கிழக்கு நோக்கி திரும்பின. எட்னாவைத் தாக்கிக் கொண்டிருந்த பிரித்தானியப் படைகளுக்குத் துணையாக இரு டிவிசன்களை கிழக்கே அனுப்பினார் அமெரிக்க 7வது கோரின் தளபதி ஜார்ஜ் பேட்டன். அவை டுரோய்னா நகரருகே எட்னா அரண்கோட்டைத் தாக்கின. ஆறு நாட்கள் கடும் சண்டைக்குப் பின் டுரோய்னா நகரம் வீழ்ந்து எட்னா கோடு ஊடுருவப்பட்டது. ஆகஸ்ட் 7ம் தேதி எட்னா அரண்கோட்டை விட்டு பின்வாங்கிய அச்சுப்படைகள் அடுத்த அரண்நிலையான டோர்டொரீசி அரண்கோட்டை அடைந்து அங்கு நேச நாட்டுப் படைகளை எதிர்க்கத் தொடங்கின. இதற்குள் சிசிலியில் தோல்வி உறுதி என்பதை உணர்ந்திருந்த கெஸ்சல்ரிங், தன் படைப்பிரிவுகளை இத்தாலிக்கு பின்வாங்க உத்தரவிட்டார்.
தாக்கம்
250px|right|thumb|சுட்டு வீழ்த்தப்பட்ட ஜெர்மானிய வானூர்தி; விமானியின் உடலை அமெரிக்க வீரர்கள் பார்வையிடுகின்றனர் சிசிலியப் படையெடுப்பில் அச்சு படையினருக்கு பெரும் இழப்புகள் ஏற்பட்டன. ஆறுவார கால சண்டையில் சுமார் 30,000 ஜெர்மானிய இத்தாலியப் படையினர் மாண்டனர் அல்லது காயமடைந்தனர். சுமார் 1,30,000 இத்தாலிய வீரர்கள் போர்க்கைதிகளாயினர். அமெரிக்க தரப்பில் 2,572 பேர் கொல்லப்பட்டனர், 5,946 பேர் காயமடைந்தனர் மற்றும் 1,012 பேர் கைதுசெய்யப்பட்டனர் அல்லது காணாமல் போயினர். பிரித்தானிய தரப்பில் மாண்டவர்கள் 2,721 பேர்; காயமடைந்தவர் 10,122 பேர்; கனடியர்களுள் 562 பேர் இறந்தனர்; 1,848 பேர் காயமடைந்தனர் அல்லது கைப்பற்றப்பட்டனர். இப்படையெடுப்பின் போது பிசுக்காரி வான்களத்தில் அமெரிக்க வீரர்கள் இத்தாலிய மற்றும் ஜெர்மானியப் போர்க்கைதிகளைச் சுட்டுக் கொன்றது பிசுக்காரி படுகொலை என்று அழைக்கப்படுகிறது. இது இரண்டாம் உலகப் போரில் நேச நாட்டு தரப்பினர் நிகழ்த்திய போர்க்குற்றச் செயல்களில் ஒன்றாகும்.
படையெடுப்பின் முதல் நாள் படைகளின் தரையிறக்கத்தை ஒருங்கிணைப்பதில் ஏற்பட்ட குழப்பங்கள் நேச நாட்டுப் படைகளுக்கு படிப்பினையாக அமைந்தன. வான்குடை படைப்பிரிவுகளையும் தரைப்படைகளையும் ஒருங்கிணைத்து செயல்படுவதின் அவசியம் நேச நாட்டு உத்தியாளர்களுக்குப் புலனானது. சிசிலியத் தரையிறக்கத்தின் பாடங்களை அவர்கள் மறு ஆண்டு நிகழ்ந்த ஓவர்லார்ட் நடவடிக்கையில் நன்கு பயன்படுத்திக் கொண்டனர். சிசிலியில் தோல்வி உறுதியானவுடன், சர்வாதிகாரி முசோலினி மீது இத்தாலிய மக்களும் ஆளும் வர்க்கமும் கடும் அதிருப்தி கொண்டனர். இத்தாலியின் ஆளும் பாசிசப் பெருங்குழு முசோலினி மீது நம்பிக்கையில்லாத் தீர்மானம் ஒன்றை நிறைவேற்றி அவரை சர்வாதிகாரி பதவியில் இருந்து நீக்கியது. மேலும் சிசிலி அடுத்து நிகழ்ந்த இத்தாலியப் படையெடுப்புக்கு தளமாகப் பயன்பட்டது.
நூல்கள்
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1943 நிகழ்வுகள்
கேரி கூப்பர்
கேரி கூப்பர் (Gary Cooper, மே 7, 1901 – மே 13, 1961) ஒரு அமெரிக்கத் திரைப்பட நடிகராவார். இவர் தனது இயல்பான நடிப்பிற்காக அறியப்படுகிறார். இவர் 1925 ஆம் ஆண்டு முதல் 1960 வரை, முப்பத்து ஐந்து ஆண்டுகள் திரைத் துறையில் வாழ்ந்து வந்தார். ஊமைப்படத்தின் இறுதி யுகத்திலும் ஹாலிவுட்டின் பொற்காலத்திலும் இவர் முக்கியமான நடிகராகக் கருதப்படுகிறார். இவரின் திரைத் தோற்றமானது ஆண் மற்றும் பெண் ஆகிய இருவராலும் ரசிக்கப்ட்டது. இவர் தான் ஏற்று நடித்த கதாப்பாத்திரத்திற்கு இயல்பான நடிப்பை வெளிப்படுத்தினார். இவரின் நடிப்பின் மூலம் அமெரிக்க நடிகர்களில் தனித்துவமான இடைத்தைப் பெற்றுள்ளார்.
கூப்பர் தனது திரைவாழ்க்கையை துணைக்கதாப்பத்திர நடிகராகவும், சண்டைக் காட்சிகளில் நடிப்பவராகத் துவங்கி பின் முக்கியக் கதாப்பாத்திரங்களில் நடிக்கத் துவங்கினார். பின் நவீன கதாநாயகராக ஊமைப்படங்களில் நடித்தார். 1929 ஆம் ஆண்டில் விர்ஜினீயன் எனும் பேசும் படத்தில் முக்கியக் கதாப்பாத்திரத்தில் நடித்தார். பின் 1930 களில் திரைப்படம் மற்றும் நாடகத் திரைப்படங்களில் கதாப்பத்திரத்தில் தேர்வில் அதிக கவனம் செலுத்தினார். குறிப்பாக 1932 இல் எ ஃபேர்வெல் டூ ஆர்ம்ஸ் மற்றும் 1935 இல் தெ லைவ்ஸ் ஆஃப் எ பெங்கால் டேன்சர் ஆகும். இவரின் திரைக்காலங்களில் புதுவகையான நடிகர், சாதாரண மனிதர்களின் வாகையாளர் போன்ற கதாப்பாத்திரங்களைக் கொண்ட மிஸ்டர் டீட்ஸ் கோஸ் டூ டவுன் (1936). 1941 இல் மீட் ஜான் தோ, தெ பிரைட் ஆஃப் தெ யன்கீஸ் , 1943 இல் ஃபார் ஹூம் தெ பெல்ஸ் டோல்ஸ் ஆகிய திரைப்படங்களில் நடித்தார்.
1933 ஆம் ஆண்டில் அறிமுக நடிகையான நியூயார்க்கைச் சேர்ந்த வெரோனிகா பால்ஃப் என்பவரைத் திருமணம் புரிந்தார். இவர்களுக்கு ஒரு மகள் உள்ளார். செர்ஜன்ட் யார்க் மற்றும் ஹை மூன் ஆகிய திரைப்படங்களில் நடித்ததற்காக அகாதமி விருதைப் பெற்றார். திரைத் துறையில் இவரின் சாதனைகளைப் பாராட்டும் விதமாக கெளரவ அகாதமி விருதை 1961 இல் பெற்றார். 23 ஆண்டுகள் தொடர்ச்சியாக முதல் 10 திரைப் பிரபலங்களில் ஒருவராகத் திகழ்ந்தார். மேலும் 18 ஆண்டுகள் அதிகம் சம்பளம் வாங்கும் நடிகராகத் திகழ்ந்தார். அமெரிக்கத் திரைப்பட நிறுவனமானது பழமையான ஹாலிவுட் திரைப்படங்களின் தலை சிறந்த 25 ஆண் நாயகர்களில் 11வது நாயகராக இவரைத் தேர்வு செய்தது.
ஆரம்பகால வாழ்க்கை
கேரி கூப்பர் மே 7, 1901 இல் ஹெலேனா, மொன்ட்டானாவில் பிறந்தார். இவரின் தந்தை சார்லஸ் ஹென்றி கூப்பர், தாய் அலைஸ். இவரின் தந்தை பெட்ஃபோர்ட்ஷைரிலுள்ள ஹாக்டன் ரெஜிசிலிருந்து புலம்பெயர்ந்த வழக்கறிஞராக இருந்தார். பின் மொண்ட்டானா உயர்நீதி மன்ற நீதிபதியாக இருந்தார். இவரின் தாய் கில்லின்ஹாம், கென்ன்டிலிருந்து புலம்பெயர்ந்து சார்லசை திருமணம் புரிந்தார். 1906 ஆம் ஆண்டில் சார்லஸ் மிசூரி ஆற்றங்கரையோரத்தில் வடக்கு ஹெலேனாவில் 600 ஏக்கர் திறந்தவெளிக் கால்நடைப்பண்ணையை விலைகு வாங்கினார். ஃபிராங்க் மற்றும் அவனது மூத்த சகோதரான ஆர்தரும் அவர்களின் கோடைகால விடுமுறையினை அங்கு சென்று குதிரையேற்றம் செய்தல், வேட்டையாடுதல், மீன் பிடித்தல் போன்ற பொழுதுபோக்குகளில் ஈடுபட்டனர். கூப்பர் ஹெலேனாவில் உள்ள சென்ட்ரல் கிரேடு பள்ளியில் பயின்றார்.
அலைஸ் தனது மகனுக்கு ஆங்கிலக்கல்வி வேண்டுமென நினைத்தார். எனவே அவர் தனது மகனை இங்கிலாந்திலுள்ள டன்ஸ்டபிலுள்ள கிராமர் பள்ளியில் சேர்த்தார் அங்கு கேரி கூப்பர் தனது பரம்பரை வீட்டில் உறவினர்களான வில்லியம், எமிலி பார்டன் ஆகியோருடன் தங்கினார். கூப்பர், இலத்தீன், பிரஞ்சு, மற்றும் ஆங்கிலம் போன்ற மொழிகளைக் கற்றார்.
மலேசிய தேர்தல் ஆணையம்
மலேசிய தேர்தல் ஆணையம் (மலாய்: Suruhanjaya Pilihan Raya Malaysia (SPR); ஆங்கிலம்: Election Commission of Malaysia) (EC); என்பது மலேசியாவில் தேர்தல்கள் நியாயமான முறையில்; மற்றும் நடுநிலையான செயல்பாடுகளில் (Fair and Equitable Operations) நடைபெறுவதை உறுதி செய்வதற்காக உருவாக்கப்பட்ட மலேசிய நடுவண் அரசு சார்ந்த சட்டப்பூர்வ ஆணையம் (Malaysian Statutory Body) ஆகும்.
இந்த ஆணையம் மலேசிய அரசியலமைப்பு பிரிவு 114-இன் (Article 114 of the Federal Constitution of Malaysia) கீழ், 4 செப்டம்பர் 1957-இல் உருவாக்கப்பட்டது; மலேசியப் பிரதமர் துறையின் கீழ் இயங்குகிறது.
வரலாறு
மலேசிய தேர்தல் ஆணையம் அமைக்கப்பட்ட போது அந்த ஆணையத்தில், டத்தோ டாக்டர் முசுதபா அல்பக்ரி அசன் (Datuk Dr Mustafa Albakri Hassan) (தலைவர்) மற்றும் லீ ஈவ் பூன் (Lee Ewe Boon); திட் சிங் (Ditt Singh) ஆகிய மூன்று உறுப்பினர்கள் மட்டுமே இருந்தனர்.
ஆணையத்தின் செயல்பாடுகளை நிறைவேற்றுவதற்கும்; அதன் முடிவுகளை அமலாக்கம் செய்வதற்கும் ஒரு செயலகம் அமைக்கப்பட்டது. தலைமை நிர்வாகியாக ஒரு செயலாளர் நியமிக்கப்பட்டார். அந்த வகையில் எச். காசிடி (H. Cassidy) என்பவர் முதல் செயலாளராக நியமிக்கப் பட்டார்.
சபா சரவாக் மாநிலங்கள்
1963-இல் மலேசியா உருவான பிறகு, சபா மற்றும் சரவாக் மாநிலங்கள் மலேசியக் கூட்டமைப்பில் சேர்க்கப்பட்டன. சபா, சரவாக் இரு மாநிலங்களையும் சுழற்சி முறையில் பிரதிநிதித்துவப் படுத்துவதற்காக தேர்தல் ஆணையத்தில் மற்றோர் உறுப்பினர் சேர்க்கப் பட்டார். சரவாக்கைச் சேர்ந்த டத்தோ அபாங் மர்சுகி நோர் (Datuk Abang Marzuki Nor) என்பவர் முதல் உறுப்பினராக நியமிக்கப்பட்டார்.
தற்போது தேர்தல் ஆணையத்தில் ஒரு தலைவர், ஒரு துணைத் தலைவர் மற்றும் ஐந்து உறுப்பினர்கள் உள்ளனர். அனைவரும் மலேசிய ஆட்சியாளர்கள் மாநாட்டில் (Conference of Rulers), மலேசிய ஆட்சியாளர்களின் ஆலோசனைக்குப் பிறகு மலேசிய மாமன்னரால் (Yang di-Pertuan Agong) நியமிக்கப் படுகிறார்கள்.
அரசியலமைப்பு
மலேசிய அரசியலமைப்பு பிரிவு 114-இன் கீழ், ஆணையத்திற்கு மலேசிய நாடாளுமன்றத்தின் (Parliament of Malaysia) மலேசிய மக்களவை (Dewan Rakyat); மற்றும் மலேசிய மாநிலங்களின் சட்டமன்றங்கள் (Malaysian Legislative Assemblies); ஆகியவற்றுக்கான தேர்தல்களை நடத்துவதற்கு மலேசிய தேர்தல் ஆணையத்திற்கு அதிகாரம் அளிக்கப்பட்டு உள்ளது.
மலேசியத் தேர்தல் தொகுதிகள்
ஆணைய உறுப்பினர்கள் அனைவரும் அவர்களின் பதவிக்காலம் வரையில் பாதுகாக்கப் படுகிறார்கள். மேலும் மலேசிய உச்ச நீதிமன்ற நீதிபதியால் (Judge of Malaysia Supreme Court) மட்டுமே அவர்களைப் பதவியில் இருந்து நீக்க முடியும். ஆணைய உறுப்பினர்கள் 65-ஆவது வயதில் ஓய்வு பெறுகிறார்கள்.
பொது
ஆணையத்தின் உறுப்பினர்கள் அனைவரும் மலேசிய ஆட்சியாளர்கள் மாநாட்டில் (Conference of Rulers), மலேசிய ஆட்சியாளர்களுடன் கலந்தாலோசித்த பிறகு மலேசிய மாமன்னரால் (Yang di-Pertuan Agong) நியமிக்கப் படுகின்றார்கள். பொதுமக்களின் நம்பிக்கையைக் கொண்ட ஓர் ஆணையத்தை மாமன்னர் நியமிக்கின்றார்.
வெளி இணைப்புகள்
பகுப்பு:மலேசிய அரசு‎ பகுப்பு:மலேசியாவில் அரசியல் பகுப்பு:மலேசிய நாடாளுமன்றம் பகுப்பு:மலேசிய அமைப்புகள் பகுப்பு:மலேசிய நிறுவனங்கள்
த புரபெட்
த புரபெட் (The Prophet) என்பது 26 உரைநடைக் கவிதை, கட்டுரைகளை கொண்ட லெபனானின் ஓவியர், தத்துவஞானி, எழுத்தாளர், காலில் சிப்ரான் எழுதிய ஆங்கில புத்தகம். இப்புத்தகத்தை 1923ஆம் ஆண்டு ஆல்ப்ரெட் ஏ. க்நோப் என்பவர் பதிப்பித்தார். காலில் சிப்ரானின் மிகச் சிறந்த படைப்பாகக் கருதப்படும இப்புத்தகம், நூற்றுக்கும் மேற்பட்ட மொழிகளில், மொழிபெயர்க்கப்பட்டது.
தி ப்ரோபட் சுருக்கம்
இறைவாக்கினர், அல்முஸ்தபா, தன்னுடைய ஊரை விடுத்து வேறு இடத்தில் 12 ஆண்டுகள் தங்கிவிட்டு, தன்னுடைய ஊருக்குத் திரும்ப கப்பலில் பயணிக்கிறார். அச்சமயத்தில், ஒரு குழுவினரால் அவர் தடுக்கப்பட்டு, அவர்களுடன் வாழ்க்கையைப் பற்றியும், மனித சமூகம் பற்றியும் நடத்தும் விவாதமே இப்புத்தகத்தின் மையக்கரு. இப்புத்தகம் காதல், திருமணம், குழந்தைகள், பிறருக்கு கொடுத்தல், சாப்பிடுதலும் பானம் குடித்தலும், பணி, மகிழ்ச்சியும் சோகமும், வீடுகள், ஆடைகள், வாங்குதலும் விற்பனை செய்தலும், குற்றமும் தண்டனையும், சட்டங்கள், விடுதலை, வலி, சுய-அறிவு, கற்பித்தல், நட்பு, பேசுதல், நேரம், நல்லதும் கெட்டதும், வழிபாடு, அழகு, ஆன்மீகம் மற்றும் இறப்பு என பல்வேறு வகையான பகுப்புகளை உள்ளடக்கியது.
புகழ்
விற்பனையின் அடிப்படையில் கணிப்பது கடினமானதாயினும், சேக்ஸ்பியர் மற்றும்  லாவோசீவிற்கு பிறகு உலகில் அதிகப்படியான மக்களால் படிக்கப்பெற்றது காலில் சிப்ரான் எழுதி நாற்பது மேற்பட்ட மொழிகளில் மொழிபெயர்க்கப்பட்ட நூலாகும். தி ப்ரோபட் நூல் தன்னுடைய 163-வது பதிப்பில், சுமார் 100 மில்லியன் பதிப்புககளுக்கு மேல் விற்பனையானது, இதனுடைய முதல் பதிப்பு 1923-ம் ஆண்டு வெளியானது என்பது குறிப்பிடத்தகுந்தது. தி ப்ரோபட் அமெசான் இணையத்தில் அதிகமான விற்பனையான நூலாகும்.
க்னோப் 1923-ம் ஆண்டு தான் அச்சடித்த முதல் 2,000 பிரதிகளில் 1,159 பிரதிகளை விற்றுத்தீர்த்தார், அப்புத்தகத்திற்கு கிடைத்த பலத்த ஆதரவினால், அடுத்த ஆண்டு இரண்டு மடங்கு புத்தகங்களை அச்சடித்தார், அதற்கு அடுத்த வருடமும் மேலும் இரண்டு மடங்கு புத்தகங்களை அச்சடித்தார். அதன்பிறகு இப்புத்தகம் அபரிவிதமான வளர்ச்சியை எட்டியது, 1935-ம் ஆண்டு 12,000 பிரதிகளும், 1961-ம் ஆண்டு 1,11,000 பிரதிகளும், 195-ம் ஆண்டு 2,40,000 பிரதிகள் விற்பனையானது. உலகம் முழுவதும் சேர்த்து, வாரமொன்றிற்கு சுமார் 5000 புத்தகங்கள் விற்பனையாகின்றது.
காப்புரிமை
காலில் சிப்ரான் தன்னுடைய இறப்பிற்கு பிறகு, தன்னுடைய புத்தக உரிமைகளை தன்னுடைய சொந்த ஊரான லெபனானில் உள்ள ப்சாரி, என்ற ஊருக்கு எழுதி வைத்திருந்தார். ப்சாரியில் உள்ள கிப்ரான் தேசிய கூட்டமைப்பு (The Gibran National Committee - ஜி. என். சி), கிப்ரான் அருங்காட்சியத்தை மேலாண்மை செய்து வருகிறது. 1935-ம் ஆண்டு அமைக்கப்பெற்ற இந்த இலாப நோக்கற்ற நிறுவனம் காலில் சிப்ரானின் ஓவியங்கள் மற்றும் புத்தகங்களுக்கான உரிமையை கவனித்துக்கொள்கிறது. 2009-ம் ஆண்டு, ஜி. என். சி., த ப்ரோபெட் திரைப்படம் தயாரிக்க ஐக்கிய அமெரிக்க நாட்டில் உள்ள த ப்ரொபட் எல். எல். சி. என்ற குழுவிற்கு அனுமதி வழங்கியது.
பதிப்புகள்
இந்நூலை பேரறிவாளன் என்ற தலைப்பில் தமிழில் ப. யூ. அய்யூப் மொழிபெயர்த்து வெளியிட்டுள்ளார். பல்வேறு காலகட்டங்களில் ஒலிக்கோப்புகளும், இசை வடிவமாகவும், திரைப்படமாகவும் இந்நூல் வெளிவந்துள்ளது.
வெளி இணைப்புகள்
பகுப்பு:ஆங்கில இலக்கியம்
உருமறைப்பு
இயற்கையில்
எளிதில் புலன்படாத நிறமாக்கம் என்பதே மிகவும் பொதுவான உருமறைப்பு வகையாகும். இது பெரும்பான்மையான உயிரினங்களில் காணப்படுகிறது. தான் இருக்கும் சூழலுக்குத் தகுந்த நிறத்தில் இருப்பதே ஒரு விலங்கிற்கு மிகவும் எளிமையான வழி. இதற்கான எடுத்துக்காட்டுகள் மான், அணில், துன்னெலி ஆகியவை (மரங்கள் அல்லது தூசு ஆகியவற்றிற்குப் பொருந்துவதாக) "மண் பண்பு" கொள்ளுதல், அல்லது சுறாவின் வெவ்வேறு நிறமாக்கத்தின் வழி அதன் நீலத் தோல் மற்றும் வெள்ளை நிற அடிவயிறு காணப்படுதல் (இவை மேலிருந்து மற்றும் கீழிறிந்து ஆகிய இரு வழிகளிலும் அவற்றைக் கண்டறிவதைக் கடினமாக்குகின்றன) ஆகியவையாகும். மேலும் நுணுக்கமான வடிவமைப்புகளை தட்டைச் சிறு மீன், அத்துப் பூச்சி மற்றும் தவளை போன்ற பல உயிரினங்களில் காணலாம்.
ஒரு உயிரினம் மேற்கொள்ளும் உருமறைப்பு உத்தி பல காரணிகளைப் பொறுத்து உள்ளது: உதாரணமாக. கொன்றுண்ணி ஒருவண்ணமானி விலங்காக இருப்பின் பிறகு அதன் இரையான விலங்கு தனது சூழலுக்குத் தகுந்தவாறு நிறம் மாற்றிக்கொள்ள அவசியமில்லை.
விலங்குகள் இரு வழிகளில் நிறமாக்கம் கொள்கின்றன.
புலனாகாத நிறமாக்கமும் இவ்வாறான மாறுபாட்டினை உருவாக்கலாம்.
இது பருவ நிலை மாறுபாடுகளினாலோ அல்லது வெகு விரைவாக மாறி வரும் சுற்றுச் சூழல் நிலைகளினாலோ உருவாகலாம். எடுத்துக்காட்டாக, ஆர்க்டிக் நரி குளிர்காலத்தில் வெண்ணிறத் தோலும் வேனிற்காலத்தில் பழுப்புத் தோலும் கொண்டிருக்கும். பாலூட்டி களுக்கும் பறவைகளுக்கும் முறையே புதிய உரோமத் தோலும் மற்றும் புதிய ஜோடி இறக்கைகளும் தேவைப்படும். ஆயினும், கணவாய் போன்ற சில வகை மீன்கள், தமது உடலில் ஆழமாக குரோமடோஃபோர் எனப்படும் நிறமி அணுக்களைக் கொண்டிருக்கலாம். அவற்றால், இந்நிறமிகளைக் கட்டுப்படுத்த இயலும்.
மீன் இனம் அல்லது நூடிபிராங்க் போன்றவை தமது உணவுப் பழக்கத்தை மாற்றிக் கொள்வதன் மூலம், தமது நிறத்தை மாற்றியமைக்க இயலும். இருப்பினும், தனது நிறத்தை மாற்றிக் கொள்வதற்காக பரவலாக அறியப்பட்ட ஜந்து பச்சோந்தியேயாகும். இது உருமறைப்பு நோக்கங்களுக்காக அன்றி, தனது மனநிலையைப் பிரதிபலிக்கவே தனது நிறத்தை மாற்றிக் கொள்கிறது.
வண்ணங்கள் மட்டும் அல்லது, தோலின் அமைப்பும் கூட பல சமயங்களில் புலனுக்கெட்டாத நிறமாக்கத்திற்கு உதவக் கூடும். வெளிக்கோடுகளின் மாறுபாட்டினால் பார்வைக் குழப்பம் உண்டாவதாக கிரைய்க்-ஓ பிரியான் கார்ன்ஸ்வீட் மாயத்தோற்றம் உரைக்கிறது. உதாரணமாக, ஒருவர் நாயை அதன் வண்ணத்தால் அன்றி வடிவத்தாலேயே புரிந்து கொள்கிறார். பெரும்பான்மையான நேரங்களில், ஒரு ஜந்துவின் உடலின் வெளிக் கோட்டுத் தோற்றங்களை புலனுக்கெட்டாத நிறமாக்கம் மாற்றி விடக் கூடும். பெண் பூனை போன்ற வீட்டுச் செல்லப் பிராணிகளில் இதைக் காணலாம். புலி, வரிக்குதிரை போன்ற விலங்குகளில் அவற்றின் உடல் முழுதுமாக உள்ள கோடுகள், அவை காடுகளில் தமது சூழலுடன், அதாவது முறையே காட்டுவெளி மற்றும் புல்வெளி ஆகியவற்றுடன், ஒன்றறக் கலந்துபட உதவுகிறது. பின்னதாகக் கூறப்பட்ட இரண்டும் சுவாரசியமான எடுத்துக்காட்டுகள். இவற்றின் நிறம் அவற்றின் சுற்றுச் சூழலுடன் ஒத்துப் போகாததைப் போல துவக்கத்தில் பார்வைக்குப் புலனாகக் கூடும். ஆனால், புலியின் இரைகள் ஓரளவிற்கு வண்ணக்குருடுகள். அவற்றால் ஆரஞ்சு மற்றும் பச்சை நிறங்களைப் பிரித்தறிய இயலாது. வரிக்குதிரையைக் கொன்றுண்ணும் பிரதான மிருகமான சிங்கம் போன்றவையும் வண்ணக்குருடுகளே. வரிக்குதிரைகளைப் பொறுத்த வரையில், அவற்றின் வரிக்கோடுகள் மிகச் சிறப்பாகக் கலந்து விடுவதால், அவற்றின் ஒரு கூட்டம் ஒரு பெரும் நிலப்பரப்பு போல காணப்படுமே அன்றி, ஒரு சிங்கத்தால் தனிப்பட்ட ஒரு வரிக்குதிரையை வேட்டையாடித் தனக்கு இரையாக்கிக் கொள்ள இயலாது. வரிமீன் இனங்களும் இதே உத்தியைக் கையாளுகின்றன. பறவைகளில், கனடிய வாத்துக்களின் "முகவாய்க்கட்டு" உயரமான புல்வெளிகளில் அவை, பறவையின் தலைகள் போல் காணப்படாது, குச்சிகள் போலத் தோற்றமளிக்க உதவுகின்றன.
விலங்குகள் தங்களது சூழலுடன் கலந்துபடுவதற்கோ அல்லது தங்களது உருவத்தை மறைத்துக் கொள்வதற்கோ, இயற்கையில் அழுத்தமான பரிணாமக் காரணங்கள் உள்ளன. இரையாகும் விலங்குகள் தங்களது கொன்றுண்ணிகளைத் தவிர்க்கவோ அல்லது கொன்றுண்ணிகள் தங்களது இரை மீது பதுங்கிப் பாயவோ இவை தேவைப்படுகின்றன.
இந்தத் தேவைகளுக்காக விலங்குகள் இயற்கையான உருமறைப்பினை மேற்கொள்கின்றன.
இவ்வாறு விலங்குகள் செய்து கொள்ளும் உருமறைப்பு மற்றும் புலனுக்கெட்டாத நிறமாக்கத் தன்மைகள் ஆகியவற்றைக் கண்டறிந்து இரையாக்கிக் கொள்ளும் மிருகங்களின் புலனுணர்வும் பரிணாம வளர்ச்சியுடன் இணைந்தே வளர்ந்துள்ளது. குறிப்பிட்ட கொன்றுண்ணி-இரை ஜோடிகளில் பல விதங்களிலான புலனுக்கெட்டாத நிறமாக்கங்களும், புலனுணர்வுத் திறன்களும் காணப்படும்.
இவ்வாறான விலங்குகளில் சில இயற்கை இயக்கத்தையும் ஒற்றியெடுக்கின்றன. உதாரணமாக, காற்றில் ஒரு இலையைக் குறிப்பிடலாம். இதனை புலனுக்கெட்டாத நடத்தை அல்லது பழக்கத்திற்கான ஆதரவு எனக் குறிப்பிடலாம். இதர விலங்குகள் தங்களை மறைத்துக்கொள்ள இயற்கைத் தனிமங்களை தங்களிடம் ஈர்க்கின்றன. சில விலங்குகள் வாசம் மூலமாக பதிலிறுக்கின்றன. மாறும் சூழல்களில் நிறம் மாறுகின்றன. இது, எர்மைன் மற்றும் பனிச்செருப்பு குழிமுயல் ஆகியவற்றைப் போல எப்போதாவது உருமாற்றிக் கொள்வதாக் இருக்கலாம்; அல்லது (செஃபலோபாட் இன விலங்குகளைப் போல) தங்களது குரமட்டோஃபோர் என்னும் நிறமியணுக்களை மாற்றிக் கொள்ளலாம் சில விலங்குகள், குறிப்பாக நீர்ச் சூழல்களில், கொன்றுண்ணிகளை ஈர்க்கும் தன்மை கொண்ட வாசங்களையும் உருமறைக்கும் முயற்சிகளை மேற்கொள்கின்றன. மந்தையாகச் செல்லும் சில விலங்குகள் இதையொத்த உத்தியைக் கையாளுகின்றன. இதனால், தனிப்பட்டதான ஒரு விலங்கைக் கண்டறிவது கடினமாகிறது.
இதற்கான எடுத்துக்காட்டுகள் வரிக்குதிரைகளின் மீதுள்ள வரிகள் மற்றும் மீன் மீதுள்ள பிரதிபலிக்கும் தன்மையிலான செதில்கள்.
இராணுவத்தில்
ஆரம்ப காலத்து மேற்கத்திய நாகரிக அடிப்படையிலான போர்முறைகளில் உருமறைப்பு பரவலான அளவில் பயன்பாடாகவில்லை. 18ஆம் மற்றும் 19ஆம் நூற்றாண்டில் இராணுவங்கள் பிரகாசமான வண்ணங்களையும், எடுப்பான தோற்றம் கொண்ட வடிவங்களையுமே சீருடைகளில் பயன்படுத்தி வந்தன. இவை எதிரியை அச்சுறுத்தவும், புதிய வீரர்களைக் கவர்ந்திழுக்கவும், அணியின் ஒருமையை அதிகரிக்கவும் அல்லது, புகையற்ற துப்பாக்கி இரவை கண்டுபிடிப்பதற்கு முன்னர் போர்க்களங்களில் நிலவி வந்த, போர்ப் பனிமூட்ட வேளையில் அணியை அடையாளம் காணவுமே பெரும்பாலும் பயன்பட்டன. 18ஆம் நூற்றாண்டைச் சேர்ந்த ஜாகெர் துப்பாக்கி வீரர்களே முதன் முறையாக மங்கலான பச்சை அல்லது சாம்பல் வண்ணச் சாயங்களைப் பயன்படுத்தத் துவங்கினர். பெரும் படைகள், பிரகாசமான வண்ணங்களையே, அவ்வாறான பயன்பாடு சரியானதல்ல என்று தாங்கள் உணர்ந்து கொள்ளும் வரையிலும், பயன்படுத்தி வந்தன. 1857 ஆம் ஆண்டு, இந்தியாவில் இருந்த பிரிட்டிஷ் வீரர்கள் தங்களிடையே நிகழ்ந்த மரணங்களினால், தங்களது பளீரென ஒளிவீசும் வெண்ணிறச் சீருடைகளை மையமான ஒரு வண்ணத்திற்கு மாற்றலாயினர். துவக்கத்தில் சகதி போன்றிருந்த, (உருது மொழியில் தூசு என்னும் பொருள்படுவதான), காக்கி எனப்பட்ட சாயத்தைப் பயன்படுத்தலாயினர். இது தாற்காலிகமான ஒரு ஏற்பாடாகத்தான் இருந்தது. சிவப்பு அல்லது வெள்ளைச் சீருடைக்கே ராணுவம் திரும்பியது. இந்திய சேவைக்கு காக்கி சீருடையே பொதுவானதாக 1880ஆம் ஆண்டுகளில் நிலைபெறும்வரை, இந்நிலையே நீடித்தது. 1902ஆம் ஆண்டு இரண்டாம் போயர் போர் வரையிலும் "சொந்த மண் சேவை" (அதாவது வெப்பமற்ற நாடுகளில்) தள சீருடைகள் காக்கி நிறத்தின் ஒரு அடர்த்தியான சாயத்தைப் பயன்படுத்தி வந்தன. ஐக்கிய அமெரிக்க நாடுகள், ரஷ்யா, இத்தாலி மற்றும் ஜெர்மனி போன்ற பிற நாட்டு ராணுவங்கள் காக்கியை அல்லது தமது சூழலுக்குப் பொருந்துவதாக சாம்பல் வண்ணம், நீலப்பழுப்பு அல்லது மற்ற நிறங்களைப் பயன்படுத்தத் துவங்கின
உருமறைப்பாக வலைவிரித்தல், இயற்கைப் பொருட்கள், குந்தகம் உண்டாக்கும் வண்ணக்கோலங்கள் மற்றும் பிரத்தியேக அகச்சிவப்பு, வெப்ப மற்றும் கதிரலைக்கும்பா இயல்புகளும் இராணுவ வாகனங்கள், கப்பல்கள், வானூர்திகள், நிலையாக்கங்கள் மற்றும் கட்டிடங்கள் ஆகியவற்றில் பயன்படுகின்றன. இதற்குக் குறிப்பான ஒரு எடுத்துக்காட்டு பளபளக்கும் உருமறைப்பாகும். இது முதலாம் உலகப்போரின்போது கப்பல்களில் பயன்படலானது. துப்பாக்கி வீரர்களும் அவர்களது துணையான இலக்கு கண்டுபிடிப்பாளர்களும் கில்லி சீருடை என்பதை அணிந்து உருமறைப்பு என்பதனை மேலும் ஒரு உயர்வான நிலைக்குக் கொண்டு சென்றனர். இவர்கள் வண்ணங்களின் சேர்க்கை மட்டும் அல்லது, மரக் குச்சிகள், இலைகள் மற்றும் தழைகள் ஆகியவற்றைப் பயன்படுத்தினர். இதனால் மனித உருத்தோற்றம் என்பதைத் தென்படாதவாறு உருக்குலைக்க இயன்றது. தங்களது சீருடைகளில் அச்சிடப்பட்ட நிறங்களுக்குப் பதிலாகத் தங்களது அருகிலுள்ள சூழலில் உள்ள நிறங்கள் மற்றும் பொருட்களை பயன்படுத்தலாயினர். இதன் மூலம், நேரடியாகத் தொலை நோக்காடி அல்லது வானூர்தி வழியே பார்த்தாலும் தென்படாது இருக்க முடிந்தது.
இராணுவம்-அல்லாத பயன்பாடுகள்
வேட்டைக்காரர்கள் பெரும்பாலும் தங்களது வேட்டை விளையாட்டுக்கு ஏற்றதாகத் தைக்கப்பட்ட உருமறைப்பு உடைகளை அணிகிறார்கள். இதற்கு மிகச் சரியான ஒரு எடுத்துக்காட்டு பிரகாசமான ஆரஞ்சு வண்ண உடை. இது மனிதர்களுக்கு எடுப்பாகத் தென்படினும், மான் போன்ற பெரும் விலங்குகளில் பெரும்பான்மையானவை இரு வண்ணங்களுக்கு மேலாக பிரித்தறிய இயலாதவை என்பதால், அவற்றிற்கு ஆரஞ்சு வண்ணம் மங்கலான நிறமாகவே தென்படும் என்பதன் அடிப்படையில் அமைந்துள்ளது.
இதற்கு மாறாக, துணிகள் பளீரெனத் தென்படுவதற்காக சலவைச் சவுக்காரங்களில் பொதுவாகப் பயன்படும் புறஊதா நிறமானது பல வேட்டை விலங்குகளுக்குத் தெளிவாகத் தென்படும் நிறமாகும். மனிதக் கண்களுக்கு மங்கலாகத் தோன்றும் இந்த வண்ணம், பின்புலத்திற்கு மிகுந்த அளவில் மாறுபாடாக இருக்கும் காரணத்தால், புற-ஊதா மிகுவுணர்வு உள்ள மிருகங்களுக்கு மிக எளிதில் இது தென்படுகிறது.
புற இணைப்புகள்
பகுப்பு:கோண்மா எதிர் தகவமைவுகள் பகுப்பு:வேட்டையாடுதல்
Camouflage (militaire)
ஏ. சந்திரசேகரன்
மேற்கோள்கள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இருபதாம் நூற்றாண்டு இந்திய அரசியல்வாதிகள்
பாட்டுடைத் தலைவன்
பாட்டு நூலில் போற்றப்படும் தலைவனைப் பாட்டுடைத்தலைவன் எனக் குறிப்பிடுவது வழக்கம்.
தமிழ்ப்புலவர்கள் பாடிய பாடல்கள் ஏதாவது ஒரு தலைவனையோ, பொருளையோ மையமாகக் கொண்டு பாடப்பட்டிருக்கும்.
கி.பி. முதலாம் நூற்றாண்டுக்கு முற்பட்ட சங்ககாலப் புலவர்கள் தாம் பாடிய பாடல்களிலும், பாட்டுகளிலும் அரசர்களையும், வள்ளல்களையும் பாட்டுடைத் தலைவராகக் கொண்டனர்.
அதற்குப் பின்னர் சமயம் தலைதூக்கி நின்ற காலத்தில் இறைவனை மட்டுமே பாட்டுடைத் தலைவராகக் கொண்டனர்.
பத்தாம் நூற்றாண்டில் தலைதூக்கிய பிற்காலச் சோழர் காலத்துக்குப் பின்னர் இறைவன், அரசன் ஆகிய இருவருமே பாட்டுடைத் தலைவராக மாறினர்.
பகுப்பு:சொல்விளக்கம் பகுப்பு:தமிழ் இலக்கியம்
வழிகாட்டி (1958 இலங்கை சிற்றிதழ்)
வழிகாட்டி இலங்கை, கொழும்பிலிருந்து 1958ம் ஆண்டில் வெளிவந்த ஒரு மாத இதழாகும். வழிகாட்டி எனும் பெயரில் இலங்கை, இந்தியா, மலேசியாவில் பல இதழ்கள் காலத்துக்குக் காலம் வெளிவந்துள்ளன. குறிப்பாக இசுலாமிய அடிப்படை விடயங்களுக்கான வழிகாட்டி என்ற வகையிலே இவை அமைந்திருந்தன.
பணிக்கூற்று
இஸ்லாமிய இலட்சிய மாத இதழ்
உள்ளடக்கம்
இசுலாமிய அடிப்படைக் கருத்துக்களுக்கும், இசுலாமிய உலக செய்திகளுக்கும் உட்பட்ட செய்திகளை இது தன்னகத்தே கொண்டிருந்தது. இடைக்கிடையே ஆய்வுக் கட்டுரைகளும் இடம்பெற்றன.
மலாயன் குரல் (இதழ்)
மலாயன் குரல் மலேசியா, பினாங்கு எனுமிடத்திலிருந்து 1963ம் ஆண்டில் மாதமிரு முறை வெளிவந்த ஓர் இதழாகும்.
பணிக்கூற்று
திங்கள் இருமுறை மலரும் தேசிய வெளியீடு
உள்ளடக்கம்
இவ்விதழ் மலேசியா, சிங்கப்பூர் இசுலாமிய செய்திகளுக்கும், இசுலாமிய நாட்டுச் செய்திகளுக்கும் முக்கியத்துவம் கொடுத்திருந்தது. இடைக்கிடையே தரமான ஆக்கங்களைக் கொண்டிருந்தது.
பகுப்பு:மலேசியத் தமிழ் இதழ்கள்
கூடுதுறை
மேற்கோள்கள்
பகுப்பு:ஈரோடு மாவட்டம் பகுப்பு:ஈரோடு மாவட்டத்திலுள்ள சிவன் கோயில்கள்
சு. வேல்முருகன்
'''சு. வேல்முருகன் ''' (பிறப்பு: டிசம்பர் 26, 1946) என்பவர் ஒரு புதுச்சேரி எழுத்தாளர். புதுச்சேரியிலுள்ள தவளக்குப்பம் எனும் ஊரில் பிறந்தவர். தந்தை சுப்புராயக் கவுண்டர், தாய் செங்கேணி. தமிழில் கல்வியியல், மெய்யியல் முதுகலைப்பட்டங்களைப் பெற்ற இவர் பல பள்ளிகளில் ஆசிரியராகப் பணியாற்றினார். பாவலர், சொல்லாய்வுச் செல்வர், கவிமாமணி ஆகிய பட்டங்களைப் பெற்றிருக்கிறார். பல்வேறு இலக்கிய அமைப்புகளில் பல்வேறு பொறுப்புகளை வகிகித்திருக்கிறார். இவர் இதுவரை 15 நூல்களைப் படைத்துள்ளார். இவர் எழுதிய "திருவக்கரை வரலாறு" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:1946 பிறப்புகள் பகுப்பு:புதுச்சேரி எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
கிம் ஆறு
கிம்(Kim) மேற்கு இந்தியாவில், குசராத்து மாநிலத்தில் பாயும் ஆறு ஆகும். இந்த ஆறு சாபுதாரா குன்றுகளில் உற்பத்தியாகிறது. இதன் வடிநிலமானது அதிகபட்சமாக 107 கி.மீ (66.5 மைல்கள்) நீளமுடையது. இந்த வடிநிலப் பகுதியானது 1286 சதுர கிலோமீட்டர்கள் பரப்பளவை உடையது. இதன் சிற்றோடை இலாவ் என்ற கிராமத்திற்கருகே ஓடுகின்றது.
மேற்கோள்கள்
பகுப்பு:குசராத்தின் ஆறுகள்
உதால்குரி சட்டமன்றத் தொகுதி
உதால்குரி சட்டமன்றத் தொகுதி (Udalguri Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். இது மங்கள்தோய் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
நத்தை ஓடு செடி
வகைப்பாடு
தாவரவியல் பெயர்		:	மெடிக்காகோ சடைவா Medicago sativa
குடும்பம்			:	லெகுமினோசே (Leguminosae)
செடியின் அமைப்பு
இது ஒரு சிறு செடியாகும். 2 முதல் 4 அடி உயரம் வளரக்கூடியது. கடினமான தண்டு உடையது. இதனுடைய பூ இளம் ஊதா சிவப்பு நிறத்திலோ, சில சமயம் மஞ்சள் நிறத்திலும் இருக்கும்.
சிறப்பு பண்புகள்
காய் முதிர்ச்சியடைந்தவுடன் இதன் ஓடு சுருண்டு இருக்கும். பார்ப்பதற்கு நத்தையின் ஓடு போல் இருக்கும். இதன் விதை உணவாக உண்கிறாராகள். இவற்றில் அதிகப்படியான புரோட்டின் உள்ளது. இச்செடியை ஆடு மாடுகளுக்கு தீவனமாக கொடுக்கிறார்கள். மனிதர்கள் தீவனத்திற்கு முதன் முதலில் பயிரிட்டது இதுவே ஆகும். இது ஆசியா நாட்டு செடியாகும். தற்போது உலகம் முழுவதும் தீவனத்திற்காகவும், விதைக்காகவும் பயிரிடுகிறார்கள். இக்குடும்பத்தை சார்ந்த சில செடிகளில் வரும் ஓடு விசித்திரமாக இருக்கும். புழு போன்றும், கம்பளிப்பூச்சி போலும் இருக்கும். சூப் வைத்து கொடுக்கும்போது இந்த கம்பளிப்பூச்சி ஓடு, புழு ஓடு, நத்தை ஓடு ஆகியவற்றை விளையாட்டிற்கு போட்டுக்கொடுப்பார்கள். ஆனால் இவற்றை சாப்பிடுவதில்லை.
பூவலை ஊராட்சி
பூவலை ஊராட்சி (Poovalai Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1445 ஆகும். இவர்களில் பெண்கள் 713 பேரும் ஆண்கள் 732 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பி. எஸ். மணியன்
'''பி. எஸ். மணியன்' (P. S. Maniyan'') ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். மணியன் மதுரை அமெரிக்கன் கல்லூரியில் இளங்கலை கல்வியினையும் சென்னை சட்டக் கல்லூரியில் சட்டப் படிப்பினையும் பயின்றுள்ளார். இவர் திராவிட முன்னேற்றக் கழகம் கட்சி சார்பில், சோழவந்தான் தொகுதியில் 1967 மற்றும் 1971 ஆகிய தேர்தல்களில் போட்டியிட்டு வெற்றிபெற்றார்
செங்கோட்டை கங்காதரன் கிட்டப்பா
'''எஸ். ஜி. கிட்டப்பா (S. G. Kittappa) என்று அழைக்கப்பட்ட செங்கோட்டை கங்காதரன் கிட்டப்பா''' (25 ஆகத்து 1906 – 2 திசம்பர் 1933) திரைப்படக் காலத்துக்கு முன்பே 1920களில் பிரபலமாயிருந்த ஒரு செவ்வியல் பாடகரும், நாடகக் கலைஞரும் ஆவார். இவர் திரைப்பட நடிகையும் பாடகியுமான கே. பி. சுந்தராம்பாளின் கணவர்.
வாழ்க்கைக் குறிப்பு
கிட்டப்பா செங்கோட்டையில் பிறந்தவர். இயற்பெயர் இராமகிருஷ்ணன். அப்பொழுது செங்கோட்டை திருவிதாங்கூர் சமஸ்தானத்தின் கீழ் இருந்தது. இவரது தந்தையின் பெயர் கங்காதர அய்யர். தாயார் மீனாட்சி அம்மாள். இவருடன் பிறந்தோர் சுப்புலட்சுமி, சிவகாமி, அப்பாத்துரை, சுப்பையா, செல்லப்பா, சங்கரன், காசி, பிச்சம்மாள், நாராயணன் ஆகியோர். வீட்டிலுள்ளோர் செல்லமாக அழைத்த பெயர் கிட்டன். அதுவே கிட்டப்பா என்ற பெயராக நிலைத்து விட்டது. குடும்பத்தின் வறுமையினால் இவருக்கு முறையான கல்வி கிடைக்கவில்லை. ஆனால் சங்கரதாஸ் சுவாமிகள் ஆதரவால் இசையிலும் நாடகக்கலையிலும் நல்ல தேர்ச்சி பெறமுடிந்தது. மிகச் சிறிய வயதிலேயே நாடகங்களில் நடித்து நல்ல பெயர் எடுத்தார். இவர் 6 -ஆம் வயதில் முதன்முதல் மேடையேறினார். தனது 8-ஆவது வயதில் சிலோனில் நடைபெற்ற நாடகங்களில் நடித்தார். அங்கிருந்த இந்திய வர்த்தக அமைப்பு இவரது கலைத்திறமையைப் பாராட்டித் தங்கப் பதக்கமும் சான்றிதழும் வழங்கிப் பெருமைப் படுத்தியது. பாடகியாக வளர்ந்து கொண்டிருந்த கே. பி. சுந்தராம்பாளுக்கும் இவருக்கும் 1927இல் திருமணம் நடந்தது. இவர்கள் திருமணம் காதல் திருமணமாகும். திருமணத்துக்குப் பின் இருவரும் சேர்ந்து நடித்த பல நாடகங்கள் அமோகவெற்றி பெற்றன. ஓயாத உழைப்பே இவரது உடல் நலத்துக்குக் கேடாக அமைந்தது. திருவாரூரில் நடித்துக் கொண்டிருக்கும்போது மேடையிலேயே மயங்கி விழுந்து இவரது உயிர் பிரிந்தது. 1933இல் இவர் இறந்தபோது இவருக்கு வயது 28தான்.
புகழ்பெற்ற பாடல்கள்
செ.க.கிட்டப்பா பாடிய பல்வேறு பாடல்களில் புகழ்பெற்ற பாடல்கள் சில பின்வருமாறு:
சாகித்திய அகாதமி விருது பெற்ற இந்தி எழுத்தாளர்கள்
சாகித்திய அகாதமி விருது, இந்திய மொழி இலக்கியத்திற்கு ஆண்டுதோறும் 1955 முதல் இந்திய எழுத்தாளார்களுக்கு வழங்கப்படும் உயரிய விருதாகும். இதில் விருது பெற்ற இந்தி எழுத்தாளார்கள் பட்டியல் உள்ளது.
மேற்கோள்கள்
பகுப்பு:சாகித்திய அகாதமி விருது பெற்றோர் பகுப்பு:இந்தி எழுத்தாளர்கள்
தி. பொன்னுமலை
'''காரிப்பட்டி தி. பொன்னுலை' (Karipatti T. Ponnumalai'' பிறப்பு: ஆகத்து 20, 1920) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்ட மன்றத்திற்குத், திராவிட முன்னேற்றக் கழகத்தின் வேட்பாளராக, பனைமரத்துப்பட்டி தொகுதியில், 1967 மற்றும் 1971 ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:சேலம் மாவட்ட நபர்கள் பகுப்பு:இருபதாம் நூற்றாண்டு இந்திய அரசியல்வாதிகள்
இராவ் துலாராம் சிங்
இராவ் துலாராம் சிங் (Rao Tula Ram)(சுமார் 9 டிசம்பர் 1825 - 23 செப்டம்பர் 1863) என்பவர் யதுவன்ஷி அகிர் வம்ச அரசர் அல்லது ரேவாரியின் தலைவர் ஆவார். இவர் 1857ஆம் ஆண்டு அரியானாவில் நடந்த சிப்பாய்க் கிளர்ச்சியின் முக்கிய தலைவர்களில் ஒருவராக இருந்தார். இங்கு இவரை இம்மாநில வீரராகக் கருதுகின்றனர்.
தனிப்பட்ட வாழ்க்கை
துலாராம் சிங் 1825ஆம் ஆண்டு திசம்பர் 9ஆம் தேதி ரேவாரியின் ராம்புரா புறநகர்ப் பகுதியில் அகிர் குடும்பத்தில் பூரன் சிங் மற்றும் கியான் கவுருக்கு மகனாகப் பிறந்தார். இவருடைய இளம் வயதில் தந்தையினை இழந்தார்.
ஆரம்ப வெற்றி
1857ஆம் ஆண்டு மே 17ஆம் தேதி இவர் தனது உறவினர் ராவ் கோபால் தேவ் மற்றும் நானூறு முதல் ஐந்நூறு சீடர்களுடன் சேர்ந்து உள்ளூர் வட்டாச்சியாரை பதவி நீக்கம் செய்து ரேவாரியை ஆக்கிரமித்தார். இவர் சுமார் 5000 வீரர்களைக் கொண்ட படை ஒன்றை உருவாக்கினார். துப்பாக்கிகள் மற்றும் வெடிமருந்துகளைத் தயாரிப்பதற்கான பட்டறையை ஒன்றையும் அமைத்தார். ராவ் துலா ராம், பேரரசர் பகதூர் ஷா மற்றும் ஆங்கிலேயர்களுக்கு எதிராகப் போரை நடத்திக் கொண்டிருந்த பிற கிளர்ச்சிப் படைகளுக்கு உதவினார். இவர் தில்லி வீழ்ச்சிக்கு பத்து நாட்களுக்கு முன்பு பக்த் கான் மூலம் ரூ 45000/- மற்றும் தேவையான பொருட்களை அதிக அளவில் வழங்கினார். மேலும் இரண்டாயிரம் கோதுமை மூட்டைகளையும் வழங்கினார்.
போர்
இராவ் படைகள், இவரது உறவினர் ராவ் கிர்சான் சிங் தலைமையில் நர்நால் புறநகர்ப் பகுதியான நாசிப்பூரில் 1857ஆம் ஆண்டு நவம்பர் 16ஆம் நாள் பிரித்தானியப் படைகளுடன் போரிட்டனர். இராவ் துலாராமின் படைகளின் முதல் தாக்குதல் குறிப்பிடத்தக்கதாக உள்ளது. இத்தாக்குதலில் பிரித்தானியப் படைகள் சிதறி ஓடியது; பல பிரித்தானைய அதிகாரிகள் கொல்லப்பட்டனர்.
பின்னர் ஆங்கிலேயப் படைகளின் பதிலடியினால், நர்னால் இராவ் துலாரம் ராஜஸ்தானுக்குச் சென்று ஒரு வருடம் தாந்தியா தோபே படையில் சேர்ந்தார். ஆனால் ராஜஸ்தானில் உள்ள சிகரில் நடைபெற்ற போரில் தாந்தியா தோபின் படைகள் பிரித்தானியப் படைகளால் தோற்கடிக்கப்பட்டன. இதன் பிறகு இராவ் துலாராம் ஈரானின் ஷாவிடம் உதவி பெற இந்தியாவை விட்டு வெளியேறினார். (காண்க: நவம்பர் 1856 முதல் ஏப்ரல் 1857 வரையிலான ஆங்கிலேய-பாரசீகப் போர்). ஆப்கானித்தான் அமீரகத்தின் ஆட்சியாளரான தோஸ்த் முகமது கான் (1938 முதல் 42 வரையிலான முதலாம் ஆங்கிலேய-ஆப்கானியப் போரையும் பார்க்கவும்) மற்றும் பிரித்தானிய காலனித்துவ சாம்ராஜ்யத்திற்கு எதிராக அனைத்து ரஷ்யாவின் இரண்டாம் அலெக்சாண்டர் பேரரசர். இராவ் துலாராமின் சொத்துக்கள் 1859-ல் ஆங்கிலேயர்களால் பறிமுதல் செய்யப்பட்டன, இருப்பினும் அவரது இரண்டு மனைவிகளின் உரிமைகள் தக்கவைக்கப்பட்டன. 1877ஆம் ஆண்டில், அகிர்வால் பகுதியின் தலைவராக இருந்த அவரது மகன் இராவ் யுதிஸ்டர் சிங்குக்கு அவரது பட்டம் மீட்டெடுக்கப்பட்டது.
மரியாதை
thumb| ராவ் துலாராம் சிலை ஜஜ்ஜார் இந்திய அரசு 23 செப்டம்பர் 2001 அன்று ராவ் துலாராம் நினைவு தபால் தலையை வெளியிட்டது.
மேற்கோள்கள்
பகுப்பு:1863 இறப்புகள் பகுப்பு:1825 பிறப்புகள்
வேப்பத்தாங்குடி ஊராட்சி
வேப்பத்தாங்குடி ஊராட்சி (Veppathangudi Gram Panchayat), தமிழ்நாட்டின் திருவாரூர் மாவட்டத்தில் உள்ள திருவாரூர் வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1963 ஆகும். இவர்களில் பெண்கள் 974 பேரும் ஆண்கள் 989 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேப்பரா காட்டுயிர் உய்விடம்
பேப்பாரா வனவிலங்கு சரணாலயம் (Peppara Wildlife Sanctuary) என்பது இந்தியாவின், கேரளத்தின், திருவனந்தபுரத்திற்கு அருகிலுள்ள ஒரு வனவிலங்கு சரணாலயமாகும். இது கரமண ஆற்றின் நீர்ப்பிடிப்பு பகுதியில் உள்ளது. இந்த சரணாலயத்திற்குள் மிக உயரமான மலையாக செம்முஞ்சிமோட்டைக் கொண்டுள்ளது. திருவனந்தபுரம் நகரம் மற்றும் புறநகர் பகுதிகளுக்கு குடிநீர் பகிர்மானத்தை அதிகரிக்க கட்டபட்ட பேப்பரா அணையின் பெயர் இந்த சரணாலயத்துக்கு இடப்பட்டது. இப்பகுதியின் சுற்றுச்சூழல் முக்கியத்துவத்தை கருத்தில் கொண்டு, இது 1983 இல் சரணாலயமாக அறிவிக்கப்பட்டது. இதன் நில அமைப்பானது 100 மீ முதல் 1717 மீ வரை உயரம் மாறுபடுகிறது. இந்த சரணாலயமானது வெப்பமண்டல ஈரமான பசுமையான காடுகள் மற்றும் மிரிஸ்டிகா சதுப்பு நிலங்கள் கொண்டதாக 75 கிமீ 2 பரப்பளவோடு உள்ளது. பேப்பரா வனவிலங்கு சரணாலயத்திற்கு அருகில் உள்ள தொடருந்து நிலையம் 44 km  தொலைவிலுள்ள திருவனந்தபுரம் தொடருந்து நிலையமாகும். இருகில் உள்ள வானூர்தி நிலையம் 49 km  தொலைவில் உள்ள திருவனந்தபுரம் வானூர்தி நிலையமாகும்.
தாளப்பட்டி ஊராட்சி
தாளப்பட்டி ஊராட்சி (Thalapatti Gram Panchayat), தமிழ்நாட்டின் கரூர் மாவட்டத்தில் உள்ள தாந்தோணி வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2943 பேர் ஆவர். இவர்களில் பெண்கள் 1480 பேரும் ஆண்கள் 1463 பேரும் உள்ளடங்குவர்.
பேப்பரா காட்டுயிர் உய்விடம்
நிலவியல்
பேப்பாரா வனவிலங்கு சரணாலயம் திருவனந்தபுரம்- பொன்முடி சாலையில்  திருவனந்தபுரத்தின் வடகிழக்கில் சுமார் 50  கி.மீ. தொலைவில் அமைந்துள்ளது
இதன் மலைப்பாங்கான பகுதிகளின் உயரமானது 100 m   முதல் 1717 m  வரை மாறுபடுகின்றது. சரணாலயத்தின் முக்கிய சிகரங்கள் செம்முஞ்சிமொட்டை (1717 மீ), ஆதிருமலை (1594 மீ), ஆறுமுகம்குன்னு (1457 மீ), கோவில்தேரிமலை (1313 மீ), நச்சியாடிகுன்னு (957 மீ) என்பவையாகும். இப்பகுதியின் ஆண்டு சராசரி மழை 2500 mm  ஆகும். இங்கு பாயும் முதன்மை ஆறுகள் கரமனா ஆறு, அதன் துணை ஆறுகளுமாகும்.
தாளப்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேப்பரா காட்டுயிர் உய்விடம்
உயிரியல் மற்றும் சூழலியல்
இங்குள்ள வன வகைகளில் மேற்கு கடற்கரை வெப்பமண்டல பசுமைமாறா காடுகள், தெற்கு மலையக வெப்பமண்டல பசுமைமாறா காடுகள், மேற்கு கடற்கரை அரை பசுமைமாறா காடுகள், தெற்கு ஈரமான கலப்பு இலையுதிர் காடுகள், மைரிஸ்டிகா சதுப்புநிலக் காடுகள், துணை மொன்டேன் மலை பள்ளத்தாக்கு சதுப்பு காடுகள் போன்றவை அடங்கும்.
மரங்கள்
இங்கு காணப்படும் பொதுவான மரம் இனங்களாக தெர்மினலியா பானிகுலாட்டா, டி. பெல்லெரிக்கா, வேங்கை மரம், பலாக்கியம் எலிப்டிகம், நாகமரம், ஹோப்பியா பர்விஃப்ளோரா, கோங்கு, நாவல் மரம், லாகர்ஸ்ட்ரோமியா மைக்ரோகார்பா, அல்பீசியா புரோசெரா, ஏழிலைப்பாலை, முதலியன உள்ளளன.
விலங்குகள்
இந்த சரணாலயத்தில் பலவகையான பாலூட்டிகள், பறவைகள், ஊர்வன, நீர்நிலவாழ்வனவைகள் உள்ளன. இங்கு 43 வகையான பாலூட்டிகள், 233 வகையான பறவைகள், 46 வகையான ஊர்வன, 13 வகையான நீர்நிலவாழ்வன, 27 வகையான மீன்கள் சரணாலயத்தில் உள்ளதாக பதிவாகியுள்ளன. புலி, சிறுத்தை, தேன் கரடி, யானை, கடமான், குல்லாய் குரங்கு, நீலகிரி மந்தி, நீலகிரி வரையாடு ஆகிய பொதுவான பாலூட்டிகள் உள்ளன.
குறிப்புகள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள் பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள் பகுப்பு:கேரளத்தில் உள்ள காட்டுயிர் காப்பகங்கள் பகுப்பு:Coordinates on Wikidata
கொண்டல் சு. மகாதேவன்
'''கொண்டல் சு. மகாதேவன் ''' (பிறப்பு: சூலை 1, 1925 இறப்பு: சனவரி 1, 2012 ) என்பவர் ஒரு தமிழக எழுத்தாளர். தஞ்சாவூர் மாவட்டம், கொண்டல் வட்டம் திடல், எனும் ஊரில் பிறந்தவர். தமிழ் இலக்கியத்தில் முதுகலைப் பட்டம் பெற்ற இவர் அரசு கல்லூரிகளில் தமிழ்ப் பேராசிரியராகவும் முதல்வராகவும் தமிழ்வளர்ச்சித்துறை இயக்குநராகவும் பணியாற்றியவர். சாகித்யா அகாதெமியில் உறுப்பினராக இருந்தவர். முதியோர் கல்வி, குழந்தைகளுக்கான இலக்கியம், அறிவியல் நூல்கள், ஆய்வு நூல்கள், நாடகம், மொழிபெயர்ப்பு நூல்கள் எனும் வகையில் பல்வேறு நூல்களை எழுதியவர். தமிழ் வளர்ச்சித் தொடர்பில் மொரிசியசு, சிங்கப்பூர் போன்ற நாடுகளுக்குச் சென்றவர். இவர் எழுதிய "தமிழன் அறிவியல் முன்னோடி" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் கணிதவியல்,வானியல்,இயற்பியல்,வேதியியல் எனும் வகைப்பாட்டில் பரிசு பெற்றிருக்கிறது.
பணி
கொண்டல் சு. மகாதேவன் ஆற்றிய பணிகள்:-
மாணவர்கள்
இவரிடம் பயின்று பின்னாளில் புகழ்பெற்ற மாணவர்கள்
டாக்டர். ஜியோ (மென்பொருள்)
'''டாக்டர். ஜியோ (Dr.Geo)''' என்பது கட்டற்ற ஊடாடும் வடிவவியல் மென்பொருள். இதனை ஹிலாரி பெர்னாண்டஸ் என்பவர் 1996 இல் வடிவவியல் கற்றலுக்கான தொழில்நுட்பத்தை குனு பொது மக்கள் உரிமத்தின் கீழ் உருவாக்கினர். இந்த மென்பொருளைக் கொண்டு வடிவவியல் உருவங்கள், கோடுகள், மாற்றங்கள், அவதானிப்புகள், புள்ளியல், பேரளவு கட்டுமான ஆய்வுகள் என அனைத்தையும் தொழில்நுட்ப வரைதல் (Technical Drawing) மூலம் கொடுக்கின்றது. இது மர்பிக் கிராபிகின் அமைப்பில் இயங்குகிறது. ஒரு தாளில் படங்களை வரைந்து அவற்றின் கோணம், பட்டம், பன்மை, முனைகள் ஆகியவற்றை விளக்க உதவுகிறது. மேலும், இது கணித ஆசிரியர்கள் வடிவவியலை குனூ பொதுமக்கள் உரிமத்தில் எளிதாக கற்று தர உதவும். இதன் நிரல் இடைமுகம் எளிமையான வழிமுறைத் தொடரமைப்பில் வழங்கப்பட்டுள்ளது.
வெளி இணைப்புகள்
https://www.gnu.org/software/dr_geo/dr_geo.html
தமிழர் பழக்கவழக்கங்கள்
தமிழர்களிடையே பொதுவாக இருக்கும் சில பழக்கவழக்கங்களை பட்டியலிட்டு சிறு விளக்கங்களைத் தர இக்கட்டுரை முனையும்.
கை கூப்பி வணக்கம் செலுத்துதல்
இரு கைகளையும் கூப்பி வணக்கம் செய்தல். இது பிற மனிதரின் வரவை, இருப்பை மதித்துக் கவனத்தில் எடுத்துக்கொண்டதற்கான அடையாளம் ஆகும்.
காலணிகளை வீட்டுக்கு வெளியில் அல்லது வாசலில் விடல்
வெளியில் இருக்கும் மாசுக்களை வீட்டுக்குள் எடுத்து வரமால் இருக்க இந்த ஏற்பாடு உதவியிருக்கலாம். மேற்கத்திய வீடுகளில் இந்த பழக்கம் இல்லை. ஆனால் யப்பானிய பண்பாட்டில் இந்த பண்பாடு இறுக்கமாக பேணப்படுகின்றது.
விருந்தோம்பல்
வீட்டுக்கு வந்தோருக்கு உண்ணவும் பருகவும் உணவும் நீர்பானமும் கொடுத்து உபசரிப்பது தமிழர் பண்பு.
உணர்ச்சி வெளிப்பாடு
மேற்கு நாட்டோருடன் ஒப்பிடும்பொழுது தமிழர்கள் பொதுவாக உணர்ச்சிவயப்பட்டவர்கள். செத்த வீட்டில் ஓவென நெஞ்சில் அடித்துக்கொண்டு அழுவது இதற்கு ஒர் எடுத்துக்காட்டு.
தொடர்பாடல்
பகுப்பு:தமிழர் அடையாளம்
யதுவன்சி அகிர்
யதுவன்சி அகிர் (Yaduvanshi Aheer) அல்லது யதுவன்ஷி அஹிர் என்பவர்கள் யதுபன்சிசு, யதுபன்சு, யாதவன்ஷி, யாதவம்ஷி கிருஷ்ணா பரமாத்மாவின் பண்டைய யாதவ பழங்குடியினரின் வம்சாவழியைச் சேர்ந்தவர்கள் என அறியப்படுகின்றனர். யதுவன்சி யது குல வம்சாவழிகளாவர்.
யதுவன்சி சத்திரிய வம்சத்தின் முதல் அகிர் ஆவர்.
பல்வேறு இந்து மத நூல்கள் மற்றும் பண்டைய நூல்களில் இந்தியாவில் இவர்களின் இருப்பு பண்டைய காலத்தில் கி. மு. 6000 ஆண்டுகள் முன்பிருந்தே நன்கு அறியப்பட்டுள்ளது.
யதுவன்சி அகிர் இனம், டோட் 36 அரச இனங்களின் பட்டியலில் சேர்க்கப்பட்டுள்ள இனங்களில் ஒன்றாகும்.
மேற்கோள்கள்
பகுப்பு:இந்திய இனக்குழுக்கள்
அசுட்டட்டைன் ஓரயோடைடு
அசுட்டட்டைன் ஓரயோடைடு (Astatine monoiodide, அசுட்டட்டைன் மொனோவயடைடு) என்பது AtI என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். அறியப்பட்ட உப்பீனிகளிடைச் சேர்மங்களில் மிகவும் கனமானது அசுட்டட்டைன் ஓரயோடைடு ஆகும். ஆனால் விதிவிலக்காக இதைவிடக் கனமானதாகக் கருதப்படும் IBr5 என்ற வாய்பாடு கொண்ட அயோடின் ஐம்புரோமைடின் இருப்பு தொடர்பான விவாதங்கள் நடைபெற்று வருகின்றன.
தயாரிப்பு
அசுட்டட்டைன் மற்றும் அயோடின் தனிமங்கள் 1:1 என்ற மோலார் விகிதத்தில் நேரடியாக வினைபுரிந்து அசுட்டட்டைன் ஓரயோடைடு உண்டாகிறது.
உசாத்துணை
பகுப்பு:அயோடைடுகள் பகுப்பு:அசுட்டட்டைன் சேர்மங்கள் பகுப்பு:இடைஉப்பீனி சேர்மங்கள்
பைசல் காசிம்
பைசல் காசிம்  ( FAIZAL CASSIM,  பிறப்பு: செப்டம்பர் 4 1957),    இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,(சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சியின் சார்பில்  திகாமடுல்லை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது (2004)  நாடாளுமன்றத்திலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
345, 16/A, குருப்பு லேன், கொழும்பு 08 இல் வசிக்கும் இவர் இசுலாம்மதத்தைச் சேர்ந்தவர்.
உசாத்துணை
பகுப்பு:இலங்கை அரசியல்வாதிகள் பகுப்பு:1957 பிறப்புகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
நான்முக முக்கோணகம்
thumb|200px|நான்முக முக்கோணகம் right நான்முக முக்கோணகம் (இலங்கை வழக்கு: நான்முகி) என்பது நான்கு சமபக்க முக்கோணங்களால் அடைபடும் ஒரு திண்ம வடிவு. ஒரு சீரான பல்கோண வடிவத்தால் மிகக்குறைந்த எண்ணிக்கையில் பயன்படுத்தி ஒரு திண்ம வடிவம் பெறுவது இதுவே. எப்படி ஒரு சமதள பரப்பை அடைக்க, மிகக் குறைந்த எண்ணிக்கையாக மூன்றே மூன்று நேர்க்கோடுகள்தாம் தேவையோ, அதே போல ஒரு முப்பரிமாண (முத்திரட்சியான) திண்ம வடிவை அடைக்க மிகக்குறைந்த எண்ணிக்கையாக நான்கே நான்கு முக்கோணங்களே போதும்.
நான்முக முக்கோணகத்தை எப்படிச் செய்வது?
ஒரு அட்டைத்தாளில் கீழ்க்கண்டவாறு படம் வரைந்து முக்கோணப் பக்கங்களின் ஓரத்தில் மடித்து நான்முக முக்கோணகத்தைச் செய்யலாம். center|120px
மேற்பரப்பளவும் கன (பரும) அளவும்
நான்முக முக்கோணகத்தில் உள்ள ஒரு முக்கோணத்தின் நீளம் \ a என்று கொண்டால், இத் திண்மத்தின் மேற்பரப்பளவு \ A ஆகவும், கன அளவு (பரும அளவு) \ V ஆகவும் கீழ்க்காணும் சமன்பாடுகளால் அறியலாம்:
பகுப்பு:பிளேட்டோவின் சீர்திண்மங்கள்
சாஸ்தார் கோயில், கன்னங்காரக்குடி
சாஸ்தார் கோயில், தமிழ்நாட்டில் புதுக்கோட்டை மாவட்டத்தில் திருமயம் வட்டத்தில் கன்னங்காரக்குடி என்னும் இடத்தில் உள்ள ஒரு ஐயனார் கோயிலாகும்.
அமைவிடம்
திருமயத்திலிருந்து 16 கிமீ தொலைவில் கன்னங்காரக்குடி என்னுமிடத்தில் இக்கோயில் அமைந்துள்ளது.
இறைவன், இறைவி
இக்கோயிலில் உள்ள இறைவன் சாஸ்தார் ஐயனார். இறைவி பூரணி, புஷ்கலை. இக்கோயில் அர்த்த மண்டபம், மகாமண்டபம், கருவறை ஆகியவற்றைக் கொண்டு அமைந்துள்ளது. 1954 மற்றும் 1996இல் இக்கோயிலின் குடமுழுக்குகள் நடைபெற்றுள்ளன.
சிறப்பு
கண்ணன் என்ற பக்தருக்காக குடிகொண்ட கோயில். மனோவியாதி, பில்லி சூனியம் போன்றவற்றால் பாதிக்கப்பட்வர்கள் இங்கு ஏழு நாள் முதல் ஒரு மண்டலம் தங்கி, குளத்தில் நீராடி இவரை வழிபட்டால் அவற்றிலிருந்து விடுபடுவதாகக் கூறப்படுகிறது.
திறந்திருக்கும் நேரம்
காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். பங்குனி மாதத்தில் பங்குனித் திருவிழா 10 நாள்கள் சிறப்பாகக் கொண்டாடப்பெறுகிறது. நவராத்திரி, சிவராத்திரி விழாக்களும் சிறப்பாகக் கொண்டாடப்படுகின்றன.
மேற்கோள்கள்
பகுப்பு:புதுக்கோட்டை மாவட்டத்திலுள்ள இந்துக் கோயில்கள் பகுப்பு:புதுக்கோட்டை மாவட்டத்திலுள்ள கிராமக் கோயில்கள்
களத்தூர் ஊராட்சி (சிவகங்கை)
களத்தூர் ஊராட்சி, தமிழ்நாட்டின் சிவகங்கை மாவட்டத்தில் உள்ள சாக்கோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1411 ஆகும். இவர்களில் பெண்கள் 724 பேரும் ஆண்கள் 687 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பாக்யாங் விமான நிலையம்
பாக்யாங் விமான நிலையம், இந்திய மாநிலமான சிக்கிமின் கேங்டாக்குக்கு அருகில் கட்டப்பட்டுள்ளது. இது 201 acres பரப்பளவில், பாக்யாங் நகரில் அமையவுள்ளது. இது சிக்கிமில் கட்டப்படும் முதல் விமான நிலையம் என்று குறிப்பிடத்தக்கது. இது காங்டாகிருந்து 27 கி.மீ. இங்கிருந்து இருந்து கொல்காத்தாவிற்கு நாளொன்றுக்கு ஒரே ஒரு விமானம் இயங்கிறது.
இணைப்புகள்
பகுப்பு:சிக்கிமில் போக்குவரத்து பகுப்பு:கிழக்கு சிக்கிம் மாவட்டம் பகுப்பு:இந்திய வானூர்தி நிலையங்கள்
கரசூர் பத்மபாரதி
கரசூர் பத்மபாரதி  (பிறப்பு: சூலை 15, 1975) என்பவர் ஒரு புதுச்சேரி எழுத்தாளர். இவரது இயற் பெயர் கு. பத்மாவதி. தமிழில் முதுகலை, ஆய்வியல் நிறைஞர், இளங்கலைக் கல்வியியல் பட்டங்களையும், மானிடவியலில் பட்டயமும் பெற்றவர். இளமை நதியில் முதுமை ஓடங்கள், சிறகிருந்தும் என்கிற நூல்களை வெளியிட்டவர். கவியரங்குகள், பட்டிமன்றங்களில் பங்கு பெற்றவர். இவர் எழுதிய "நரிக்குறவர் இன வரைவியல்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றிருக்கிறது. தமிழ்விக்கியின் 2022 ஆம் ஆண்டுக்கான பெரியசாமி தூரன் விருது கரசூர் பத்மபாரதிக்கு வழங்கப்பட்டது
ஆதாரம்
பகுப்பு:1975 பிறப்புகள் பகுப்பு:புதுச்சேரி எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
பனைக்குளம் ஊராட்சி
பனைக்குளம் ஊராட்சி (Panaikulam Gram Panchayat), தமிழ்நாட்டின், மதுரைமாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1343 ஆகும். இவர்களில் பெண்கள் 642 பேரும் ஆண்கள் 701 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.